επι χαρικλεους αρχοντος επι της αιγειδος ενατης πρυτανειας ηι αισχριων ευαινετου ραμνουσιος εγραμματευεν δημου ψηφισματα ελαφηβολιωνος τριτει επι δεκα κατα θεον δε ογδοει επι δεκα ογδοει και εικοστει της πρυτανειας εκκλησια κυρια εμ πειραιει των προεδρων επεψηφιζεν αντιπατρος ποταμωνος λαμπτρευς και συμπροεδροι εδοξεν τει βουλει και τωι δημωι σωδαμος τιμασιθεου εξ οιου ειπεν επειδη κηφισοδωρος εκτενη προσενηνεγμενος την προς τον δημον ευνοιαν εμ παντι καιρωι και πεπολιτευμενος μεν προς τα τριακοντα ετη καθαρως και αδωροδοκητως ουθενα δε ουτε πονον ουτε κινδυνον εκκεκλικως ενεκεν του κοινει συμφεροντος και τας τε αλλας λειτουργιας υπομεμενηκως πασας εφ ας αυτον κατεστησεν ο δημος γεγονως δε και ταμιας στρατιωτικων καλως και φιλοδοξως και την των σιτωνικων ταμιειαν συνδιεξηχως τριτος εν τε τωι επι απολλοδωρου και προξενιδου ενιαυτωι τεθηκως δε και νομους συμφεροντας εφ ομονοιαι παντων αθηναιων και πορους χρηματων ισους και δικαιους συμβεβουλευκως εισηγημενος δε και δι ου τροπου τους τε οντας φιλους ο δημος διατηρησει βεβαιους εν τει πιστε[ι] μενοντας και ετερους προσκτησεται και τας γινομενας επιβουλας υπο των εξωθεν προεωραμενος και αντιστηνα[ι] προ[σ]τεταγμενος και συμμαχιας συμβεβουλευκως καλας και σ[υν]ενηνοχειας τωι δημωι και πρεσβειας πεπρεσβευκως υπερ [τω]ν μεγιστων εις σωτηριαν ταις πολεσιν και τηι χωραι και χρηματα ηχως και σιτον και αλλας δωρεας ουκ ολιγας εισενηνοχως δε και ψηφισματα πολλα και χρησιμα και δοξαν εχοντα και πραξιν και ευσχημοσυνην τωι δημωι και διαμεμενηκως επι της αυτης αιρεσεως απαντα τον χρονον μισοπονηρως και δια την συνεχειαν των πραττομενων και επινοουμενων μαλιστα αιτιος γεγονως μετα της των θεων ευμενειας του διατηρησαι τον δημον [τ]ην αυτονομιαν ουκ ολιγοις δε και των αλλων ελληνων περιπε[ποηκε]ναι τα μεγιστα των αγαθων και δια ταυτα παντα δικαι[ον αποφαι]νων εαυτον τυχειν τιμης κατα τον νομον αιτει [ται νυν στησ]αι εαυτου τον δημον εικονα χαλκην εν αγοραι και [αλλην εμ πειραιε]ι εν τωι εμποριωι και σιτησιν εαυτωι εν πρυ[τανειωι και εγγονων α]ει τωι πρεσβυτατωι και προεδριαν εν πασι [τοις αγωσιν οις η πολις τι]θησιν και την αιτησιν δεδωκεν προς [την βουλην περιεχουσαν τα] κατα μερος των πεπραγμενων [οπως αν ουν ο δημος φαινη]ται τιμων τους αγαθους ανδρας και [αξιους γινωνται δε και αλλοι ζη]λωται της τοιαυτης αιρεσεως οτι [αει παρα του δημου του αθηναι]ων της προσηκουσης τυγχανου[σιν τιμης αγαθει τυχει δε]δοχθαι τει βουλει τους προε [δρους οιτινες αν λαχωσιν προεδρευειν εις τ]ην κυριαν εκκλ[ησιαν] [προσαγαγειν αυτον εις τον δημον και χρηματισαι π]ερι του[των] [γνωμην δε ξ]υμ[βαλλεσθαι της βουλης εις τον δημον οτι δοκει τει] [βουλει] επαινεσ[αι κηφισοδωρον -------------------- και στεφανωσα]ι χρυσωι [στεφανωι κατα τον νομον αρετης ενεκεν και ευνοιας ην εχω]ν διατελ[ει προς τον δημον τ]ο[ν αθηναιων και ανειπειν τον] [στεφανο]ν τουτον [διονυσιων τε των ε]ν ασ[τει καινοις τραγωιδοις] [και παναθ]ηναιων κ[αι ελευσινιων κα]ι πτολ[εμαιων τοις γυμνικοις] [αγωσιν] της δε [ποιησεως του] στεφανο[υ και της αναγορευσεως] [επιμελ]ηθηναι τους [στρατηγου]ς και τον τα[μιαν των στρατιωτι κων] στησαι δε [αυτου κα]ι εικονα χαλκη[ν εν αγοραι και αλλην εμ] [πειραι]ει εν τω[ι εμποριω]ι ειναι δε αυτω[ι και σιτησιν εν πρυτα νειωι κα]ι εγ[γονων α]ει τωι πρεσβυτατωι [και προεδριαν εν πασι τοις] [αγωσιν οις η πολις] τιθησιν τους [δ]ε θεσ[μοθετας εισαγαγειν την] [δοκιμασιαν αυτωι ο]ταν εξελθωσιν [αι] εκ τ[ου νομου ημεραι -------] [------------------] [----------------] [----------------------------].
Attica — Athens — Agora — 184/3 BC — Hesperia 5 (1936) 419, 15 — SEG 25.112 — Agora XVI 261
 184/3 BC 